b'\n_START_ARTICLE_\nAnne-Bolette Jill Gude\n_START_SECTION_\nKarriere\n_START_PARAGRAPH_\nAnne-Bolette Jill Gude blev landskendt under navnet Bolette Christophersen, da hun var studiev\xc3\xa6rt p\xc3\xa5 Eleva2ren p\xc3\xa5 TV2 i 1993. Hun afl\xc3\xb8ste Janni Hansen som medv\xc3\xa6rt til Ole Stephensen, og hun var v\xc3\xa6rt p\xc3\xa5 programmet i tre m\xc3\xa5neder fra den 3. september indtil den 3. december 1993. Til hendes f\xc3\xb8rste Eleva2ren-program var der halvanden million seere, der s\xc3\xa5 med._NEWLINE_I 1985 deltog hun i sk\xc3\xb8nhedskonkurrencen Miss World for Sverige, hvor hun n\xc3\xa5ede semifinalen. Fra 1990, og et \xc3\xa5r frem, var hun nyhedsopl\xc3\xa6ser p\xc3\xa5 TV3 i Sverige, og i 1992 blev hun uddannet l\xc3\xa6ge fra det svenske universitet Karolinska Institutet i Stockholm. I 1998 vendte hun tilbage til sk\xc3\xa6rmen p\xc3\xa5 TV Danmark, hvor hun var v\xc3\xa6rt p\xc3\xa5 skadestueprogrammet Trauma._NEWLINE_Fra 1998 til 2000 var hun v\xc3\xa6rt p\xc3\xa5 TV3 Danmarks kriminalmagasin Efterlyst._NEWLINE_Hun stoppede derefter mediekarrieren og blev i 2004 speciall\xc3\xa6ge i klinisk farmakologi.\n_START_SECTION_\nPrivat\n_START_PARAGRAPH_\nAnne-Bolette Jill Gude er gift med den bedragerid\xc3\xb8mte finansmand Steen Gude og har bop\xc3\xa6l i Schweiz. Parret har et sommerhus p\xc3\xa5 Bornholm.'